ISANDA LAUAS
Tere tulemast saatesse "Isanda lauas"!
Meie tänane saatekülaline kutsub end dzunglimisjonäriks.
Tere tulemast Jorma Finnilä! -Tänan.
See hüüdnimi kirjeldab su praegust elu, kuna oled troopikas tõesti
Jumala Sõna kuulutanud. Sellest räägime veidi hiljem.
Kuskohas oled sündinud?
Olen sündinud Kesk-Põhjamaal Toholammes.
Milise pärandi said kodust kaasa?
Kodu olukord oli sõjajärgne, midagi valgustavat seal polnud.
Vahest isegi oli ängistav.
Ema süli oli minu jaoks täiesti tundmatu koht.
Sain vanemate käest sageli piitsa.
Mis hetkel kogesid, et su lapsepõlvehaavad on paranenud
ning oled andnud neile andeks?
Peab ütlema, et vahest tundub, et mõned asjad on ikka veel mu sees
kipitsemas, kuid emaga sain küll neist asjadest rääkida.
Mul oli võimalus tuua oma ema Jumala juurde.
See on üks mu elu kallemaid kingitusi.
Ema tegi oma usuotsuse ühel koosolekul.
Siis ma enda meelest leidsin oma ema tõeliselt,
see oli 1979. aastal.
Said üsna noorelt päästetud. Kuidas see juhtus?
Tutvusin juba kodupiirkonnas usuasjadega.
Toholammes käisin päris paljudes kodugruppides,
need koosolekud mõjutasid mind väga.
Su isa läks paariks aastaks Austraaliasse.
Kas ta läks raha otsima?
Jah. Isa sai minu onu e isa venna poolt kutse tulla kaevandusse tööle.
Ta kuulis, et seal teenitakse hästi.
Isa läks 1956. aastal ja tuli 1959. aastal tagasi.
Tal läks Austraalias hästi, saime endale uue maja ehitada.
Kas see oli sinu jaoks suuna näitaja, kuna ise läksid ka Austraaliasse?
Jah, oli küll.
Kuid meie suguvõsas on reisimine veres: ka mu isa käis
sajandivahetusel 5 korda Ameerikas.
Austraalia ja selle lähisaared on olnud sinu misjonipiirkond.
Paapua Uus-Guineasse läksin misjonärina 1974.a.
Peale seda olen seal pidevalt teeninud.
Ka selle aasta märtsis tulin just ühel treisilt.
Kuidas võrdleksid Paapua Uus-Guinead Euroopaga, just vaimulikult?
Elatustase on vast madalam.
Vaimselt on paljud kohad väga elavad, kuigi elatustase on jah teine.
Seal maal inimesed nälga ei jää, kuna vihma sajab nii palju,
et loodus pakub alati süüa sellele, kes otsib.
Kui just põud või pakane ei tule.
Ka vaimuliku vilja toodab see maa üsna hästi.
Millised on sealsed inimesed ja nende argipäev?
Suurem osa Paapua Uus- Guinea elanikkonnast elab maal,
elades maaelu. Umbes 70% inimestest.
Päev algab päiksetõusuga ja lõpeb pimeduse tulekuga.
Kasvatatakse aiasaadusi, mehed võivad teha ka muid töid ning
võtta osa isegi hõimudevahelisest sõjast.
Kuidas on nende inimeste vaimulik olukord, seal pole palju kristlasi?
On ikka. Uus-Guinea ongi kristlik maa.
Oleneb muidugi, mida kristliku maa all mõeldakse.
Paapua Uus- Guinea seadusedki järgivad kristlikke põhimõtteid,
ühiskonnas on kristlikud väärtused olemas.
Tähendab, sinna on saadetu palju misjonäre igalt poolt maailmast?
Jah, on. Soomest ja mujalt on palju misjonäre ja piiblitõlke.
Tunnen Soini Olkkose-nimelist piiblitõlki üsna pikalt.
Tervitused temale! -Jah.
Ta oli samal kursusel koos minuga.
No vot! Meil on ühiseid tuttavaid. Ööbisin tema juures mõned korrad.
Olen temaga ka Soomes kohtunud.
Mis on Paapua Uus- Guineas nende paarikümne aasta jooksul
vaimulikult toimunud, mil sa seal oled olnud?
1974-1979 oli seal väga tugev ärkamine.
Ka peale neid aastaid.
Siis läksid inimesed küladesse evangeeliumi kuulutama.
Püha Vaimu tuli ja ligiolu nendes paikades on ikka veel tunda.
Mulle on jäänud mulje, et nendes paikades on nii,
et kui jutlustaja kuulutab evangeeliumi, sünnivad imed.
Soomes neid niimoodi ei juhtu. Mis sa arvad, mis võib olla põhjuseks?
Olen ka ise selle üle palju mõeldnud, nähes oma teenimistöös
Soomes ja Guineas suuri erinevusi.
Jumal justkui teeks seal rohkem imesid, inimesed täituvad
Püha Vaimuga, nad on avatumad Pühale Vaimule.
Mõtlen, et ehk on üks põhjustest see, et seal piirkonnas on inimesed
ajalooliselt alati olnud vaimude kummardajad.
Nemad võtavad Piiblit sõna-sõnalt, see on autoriteetne Jumala Sõna.
Nad ei kahtle selles.
Kas seda võib sõnastada nii, et neil pole koormavat surnud religiooni,
mis neid ahistaks.
Usun, et see mõjutab küll.
Meie kultuuris mõjutavad meid aastasadade pikkused traditsioonid.
Milliseid imesid oled oma töös näinud ja kogenud?
Igasuguseid imetervenemisi ja ka kurjade vaimudega on
olnud kokkupuuteid.
Kuid olen näinud vähihaigeid tervenemas, jalutuid tervenemas
ja mitmesuguseid haigeid tervenemas.
Jumal on neid imeliselt tervendanud Jeesuse läbi.
Mainisid kurje vaime, rüvedaid vaime.
Räägi, kes nad on ja kas nad on erinevates maades erinevad?
Mulle tundub, et Kolmanda Maailma olukord on Euroopa ja
Skandinaaviaga võrreldes erinev.
Deemonid pole nii targad ja nii kavalalt peidus kui Euroopas.
Euroopas ja mujal arenenud maades sõdivad kurjad vaimud kaasaaegsete
vahenditega, olles ülimalt hästi maskeerunud.
Euroopas ei ründa kurjad vaimud inimest niivõrd otse ja tugevalt,
kui Paapua Uus-Guineas, kus inimesed on ise ka primitiivsemad.
Mis on ravim Euroopa deemonite vastu, kes on väga kavalad?
Kuidas neid ära ajada ja võita?
Eks ikka Jumala Sõna abil. Kuid ka vaimuandide kaudu,
nagu vaimude eristamine.
See ei tähenda, et mõtleksime usklikutest nii, et mis vaim neil on.
Neil on Issanda vaim, peaksime mõtlema.
Kuid nendes asjades tahab hingevaenlane meie mõistust
rünnata, andes meile valesid pilte Jumalast ja Tema teedest.
Nendes küsimustes on inimesed täna eksiteel.
Sageli sosistab kurat usklikule: "Sa ei kõlba, sa ole halb usklik,
sa tegid jälle pattu!" Paljud inimesed usuvad neid valesid.
See on tõsi.
Ka minule räägitakse mu mineviku kohta,
et olen väärtusetu ja et Kristuse pääste ei laiene minule jne.
Või et mis on ikka minu vaimuliku elu tase, usu tase.
Hingevaenlane ründab meid nende küsimustega.
Vahest inimesena kipume nendele mõtetele alistuma,
kuigi need pole üldsegi Jumalast.
Kurat toob neid mõtteid meile.
Olen avastanud, et kui kuskil süttib vaimuliku ärkamise tuli,
siis on ka tuletõrjujad üsna pea kohal.
On küll. Kui mitte teiste inimeste kaudu, siis ründab kurat otse
muul viisil seda ärkamise tuld.
Kuid teises mõttes on see tuli hea, sest siis suudame ise olla
edukalt vaenlase rünnaku eest kaitstud.
Kuidas on väikelaste koolid ja muud olukorrad Paapua Uus-Guineas?
Selles valdkonnas on kolonisatsiooni ajast alates toimunud taandareng.
Millest see tuleb?
See tuleb riigi poliitikast ning kooli kallidusest.
Austraalia koloniaalperioodil oli kool tasuta, kuid nüüd on mitmed
asjad tasulised ning koolimaksud kõrged.
Inimestel pole selliseid summasid.
Seetõttu ei jõua paljud lapsed oma õpingutes kaugele.
Koolide külastatavus on väike.
See tähendab siis seda, et jõukamate perede lapsed käivad koolis,
kuid teised on üsna halvas olukorras.
Just. Inimesed, kes saavad oma lapsi kooli saata,
saadavad nad ülikoolini välja.
Kuid on olukordi, mil kohalikud elanikud loovad tugivõrgustikke.
Perekond, mille laps on andekas ja tal on ülikooliks eeldused,
püüab kogu suguvõsa abil saata last ülikooli.
Kas Uus-Guinea on demokraatlik maa?
On küll, kuid see maa on väga tugevalt hõimude maa.
Paapu Uus-Guineas on 728 ametlikku keelt e riigikeelt.
Igaüks saab aru, et selline maa võib olla väga lõhenenud.
See on ju väga keeruline asi kasvõi kooliõpikute kirjutamise osas.
Praegu on paljudes piirkondades algkool kohaliku hõimu keeles.
Enne seda oli see vaid inglise keeles, mis on ametlik keel.
Austraaliast tulnud keel. -Just.
Kui paljudesse hõimukeeltesse on Piibel tõlgitud?
Mitmekümnesse keelde, kuid on keeli, mis veel ootavad piiblitõlget.
Olen mõelnud tõlkide töö peale, et kas piiblitõlgid vahest ei arva,
et nende töö on mõttetu, kui näiteks mõni keel tulevikus sureb välja.
Sest see võib täiesti vabalt juhtuda.
Kui palju elanikkonnast räägib vaid oma hõimu keelt?
Arvaksin, et umes 50-60% elanikkkonnast.
Päris suur hulk inimesi. See on hariduse mõttes suur probleem.
On küll jah.
On laialt levinud hõimukeeli ning nendesse keeltesse on tõlgitud
mitmeid õppematerjale.
Näiteks ühte suurt hõimukeelt räägib 100 000 inimest ning
selle keele püsimist toetab riik, andes raha igasuguseks kirjanduseks.
Räägi oma kogemustest, mis sul 10 aasta jooksul on olnud.
Olen olnud Paapua Uus-Guineas kahes kohas: kõigepealt olin
Uus-Inglismaal, mis on idarannikul olev saar.
Olin seal Rapaoli linnas.
1975. aastal kolisin Rapaolist lõunasse mägedesse.
Sel ajal polnud meil veel vaimulikku teenistust.
Selle töö tekkimise tulemusena sündis kogudus ja piiblikool.
Minu jaoks oli suurim väljakutse alustada kuskil tööharuga
täiesti nullist, sest seal polnud mitte midagi.
Kas sinu piirkonnas oli vabadus usku kuulutada,
või oli seal ka takistusi?
Uus-Guinea on küllalt vabameelne riik, kus võib usku kuulutada.
Indoneesias on teine olukord.
Kuid Uus-Guineas on moslemeid vähem.
Kui oled inimestele kuulutanud ja nende eest palvetanud,
siis mis on juhtunud? Millised on erilised olukorrad?
Põnevad olukorrad.
Kord 1979. aasta paiku kui läksin ühte külla esimest korda kuulutama,
siis külavanem ütles mulle:"See oli viimane kord, kui sina siin
jutlustad, rohkem meie sind ei vaja. Sinu kuulutust ei vajata siin."
Vastasin:"Eks me näe."
Ta vaatas mulle pikalt otsa ja ütles:"Siin pole enam midagi vaadata,
sa ei tule enam siia."
-Mis juhtus? -Sa vist juba aimad.
Paar aastat hiljem istusime sealsamas kohas uue kristliku palvemaja
avamise eel ning külavanem oli ristitavate inimeste hulgas.
Kui ma siis tögades tema käest küsisin, et kuidas see nüüd oligi,
mis sa ütlesid, siis ta ütles, et ärme sellest enam räägi.
"Võib ju inimene ka eksida, mis sest, et tal külavanema kepp käes."
Oled ka olnud olukorras, milles oled kogenud võimsaid deemoneid.
Jah. Ühes külas oli mees, kes oli täielikult kurjast vaimust vaevatud.
Palvetasin ta eest, ajades deemonit välja.
Äkitselt rääkis ta minuga soome keeles. Ehmatasin,
sest see mees oli mustanahaline ega rääkinud soome keelt.
Temas olevad deemonid ütlesid:
"Mis sul meie vastu on? Me pole ju sinule midagi teinud!
See mees andis iseend meile vabatahtlikult elamuks!
Miks tahad meid välja ajada?
Muide, meid üritas Simo Rautio-nimeline mees ka
välja ajada ja see ebaõnnestus. Üks mees proovis veel."
Peale seda ütlesin:"Neid mehi ma tunnen, kuid teid ma ajan
Jeesuse nimel ja Jeesuse veres sellest mehest välja!"
Deemonid vastasid:"Sul pole meelalda minu üle, mina olen Googi kuningas!"
Vastasin:"Ole kestahes, Jeesuse lepitusvere kaudu, mille Ta on
valanud, pead sa sellest mehest kaduma!"
Küsisin deemonilt:"Kas sa ei tea, et sinu ülemus kaotas võitluse
Golgata mäel ühel õhtul ülestõusmispühade ajal?"
Selle peale kisendas see deemon looma kombel paaniliselt:
"Ära maini Tema nime! Ära maini seda risti! Ära maini seda verd!"
Deemon karjus väga kõva häälega.
Siit tuleb välja terve kristluse tuum ja vägi, millele palves toetuda.
Jah. Jeesuse nimes on kogu autoriteet ja Tema on andnud meile meelevalla.
Rääkisime Soome olukorrast ja sellest, miks siin ei sünni imesid.
Kas see võib olla sellepärast, et oleme unustanud asja tuuma?
Mulle tundub see nii.
Põhiasjad nagu Kristuse veri, Tema rist, Jeesuse surm, ülestõusmine
on ära unustatud ning meist on saanud kaasaegse maailma ohvrid.
Ka jutlustajatest.
Piibel peab tagasi saama algse respekti ja usu, nagu alguses.
Just nii, nagu apostlite ajal.
Millised tulevikuplaanid sul on? Kas reisid saartel või mujal?
Jah, olen reisinud ka Venemaale mitmeid kordi.
Ka Paapua Uus-Guineasse pean tegema vähemalt ühe reisi.
On hea tunne minna maale, kuhu oled kutsutud.
Kui nüüd mõtled nendele maadele ja Venemaale,
kas kultuurid pole radikaalselt erinevad?
On küll.
Meile, soomlastele, tundub vene kultuur teistsugune, kuid Uus-Guinea
ja Venemaa on nagu öö ja päev.
Milline on sinu meelest nende maade ja maailma olukord täna?
Näen seda, et Jumal saab mõjutama meie olukorda tugevalt,
rõhutan, et see tahab tulla juba nüüd.
Jumal ei jäta seda asja selliseks, nagu see hetkel on.
Jumal ei saa kogudust selliseks jätta, nagu see täna on.
Ärkamine peab tulema.
See on tõsi. Sest Jumal on Kõikvõimas ja Ta tahab meid kõiki enese juurde.
Nagu Jeesus ütles, et Ta on meile majad valmis pannud ning ootab,
et need majad täituksid.
Jah. Jumal ootab seda isegi rohkem, kui meie.
Meil on igasugu tagamõtteid ja soove, kuid Taevaisa tahte mõõduni
me ei ulatu. Tema tahab, et kõik pääseksid igavesse ellu
läbi Jeesuse Kristuse.
Mitmetes osadusgruppides on tulnud välja igatsus ja ootus,
et Soomes hakkaksid puhuma ärkamise tuuled.
Ma tajun küll midagi head, mis on siin toimumas.
Kui reisisin Ida-Soomes sel aastal, kogesin,
et siin toimub midagi positiivset.
Kas see võib olla sellest, et patu mõõt on täitunud?
Usun seda küll. Me ei tohiks selle asjaga mängida.
Jah. Aeg on nüüd edasi liikunud ja palun, et jagaksid TV7 vaatajatele
seda, mida Püha Vaim sulle just praegu annab öelda.
Avame end Jumala võimalustele!
Palume, et Jumala vaim juhiks meid indiviididena täitma Tema tahet.
Tema tahte täitmine meie elus on Jumalal jaoks oluline.
Ma ise püüan austada Jeesust Kristust nende võimaluste kaudu,
mis mulle on antud.
Meile kõigile on antud võimalused, mida ei tohiks alahinnata.
Need on Püha Vaimu poolt antud.
Neid ei tohi alahinnata või väikseks pidada.
Meie kõigi eludes on suuri valdkondi, mida Jumal saab oma nime auks
ja kiituseks kasutada.
Jumal tahab teha imesid ja inimesi päästa.
Ta tahab, et Tema Poja Jeesuse nimi ja vere vägi saavad rahvale
kättesaadavaks Jumala väes.
Et kuulutaksime evangeeliumit kogu väes, andes Jumalale võimalus.
Tervitused kõigile televaatajatele ja eriti minu abikaasale!
Jätkame võitlust! Me jääme võitjaks, kuna Tema, kes meid on kutsunud,
on suur Jumal!
Tema ei võta tagasi oma armuande ega kutsumist!
Kui sina tahad teha vaimulikku tööd, siis otsi endale kogudus,
kus Jeesust Kristust teenida selle armuga, mis sulle on antud.
Lõpetuseks ütlen veel: kõik on võimalik sellele, kes usub!
Õnnistusi teile kõigile! Amen!
Aitäh Jorma, et saime pool tundi jagada sinu elus toimuvat ning
kuulda sinu reisidest paljudesse maadesse.
Lähiaastatel oled ehk Soomes ja naabermaades.
Jumal andku sulle väge ja tarkust, mida vajad!
Palun enda eest palvetada, Reisin palju ja tahan lõpuni vastu pidada.
Nagu mu 93-aastaseks saav isa ütles:"Poeg, sa kindlasti langed,
saapad jalas."
Tahan olla Jumala tööpõllul elu lõpuni.
Nii kaua, kui Jumal selleks armu annab. -Aitäh ja aamen.
Saatejuht: Martti Ojares Külaline: Jorma Finnilä
Tõlge: Lemme-Getter Bogatkin